Agisight/tyv-rus-200k huggingface dataset:
Тувинский: Бөгүн кул садып алган кижи бүрүзү бодунуң акшазын эгидип алыр.
Русский: Всякий, кто приобрел сегодня раба, получит свои деньги об­ратно.
Тувинский: Хаважык, чаңгыс көпеек-даа арттырбайн, шуптузун эгидип беривит.
Русский: Мопс, отдай все до последнего гроша.
Тувинский: Дээрги мындаагылар – деп, Хаважык ыглаңайны берген, – силер мени хоозурадыр деп тур силер!
Русский: Ваше величество, – заскулил Мопс, – вы хотите меня разорить!
Тувинский: Бүгү чуртталгаңда өскелерниң карааның чажы-биле байып келген сен – деп, Каспиан чугаалаан.
Русский: Всю жизнь ты наживался на чужих слезах, – сказал Каспиан.
Тувинский: А хоозуралга хамаарыштыр чугаам бо – кул боорундан ядамык боору дээре.
Русский: А что до разорения, лучше быть нищим, чем ра­бом.
Тувинский: Мээң эштеримниң база бирээзи кайыл?
Русский: Но где же еще один из моих друзей?
Тувинский: Ой! – деп, Хаважык алгыра каапкан.
Русский: Ой! – вскричал Мопс.
Тувинский: Ону дүрген-не ап алыңар!
Русский: Заберите его поскорее!
Тувинский: Оон адырылганымга өөрүүр мен.
Русский: Рад от него избавиться.
Тувинский: Өртекти беш чоос чедир бадырарымга-даа, ону кым-даа садып албады.
Русский: Я сбавил цену до пяти полумесяцев, и все равно его никто не купил.
Тувинский: Олче көрнүр безин хөңнү чок болдулар.
Русский: На него даже смотреть не хотят.
Тувинский: Тэкс, Бужурганчыгбайны бээр эккел.
Русский: Блямц, приведи сюда Зануду.
Тувинский: Юстэсти эккээрге, ол ылап-ла хөглүг эвес көзүлген.
Русский: Когда Юстэса привели, он действительно выглядел неве­село.
Тувинский: Сени кул ышкаш садып турары багай, а кым-даа садып албазы оон-даа багай.
Русский: Неприятно, когда тебя продают, но еще неприятней, когда тебя никто не покупает.
Тувинский: Юстэс Каспианга чоокшулап келгеш, чемелээнзиг мынча дээн.
Русский: Юстэс подошел к Каспиану и сказал.
Тувинский: Ындыг де… Өске улус хоругдалга хилинчектенип турда, хөглеп турбайн канчаар сен.
Русский: Та-ак… Развлекаешься, конечно, когда другие томятся в неволе.
Тувинский: А консул дугайында чүнү-даа билип албаан де.
Русский: А про консула ничего не разузнал.
Тувинский: Сенден кижи черле чүнү манаар боор!..
Русский: Да чего от тебя ждать!..
Тувинский: Кежээ шивээге улуг дой болган, ооң соонда бүгүде-биле мөгейип байырлашкаш, удуур дээш чоруп тура, Рипичип мынча дээн:
Русский: Вечером в замке был большой пир, после которого, рас­кланявшись со всеми и отправляясь спать, Рипичип сказал:
Тувинский: Даарта ёзулуг ужуралдар ам-на эгелээр!
Русский: Завтра начнутся, наконец, настоящие приключения!
Тувинский: Ынчалза-даа даарта-даа, чоокку хүннерде-даа ужуралдар болбаан, чүге дээрге бистиң маадырларывыс бүгү-ле билдингир черлер болгаш далайларны каапкаш баар сорулга салып алган болганда, эки белеткенир ужурлуг турганнар.
Русский: Однако ни завтра, ни в ближайшие дни приключения не начались, ибо наши герои собирались покинуть все извест­ные земли и моря, а значит – должны были тщательно под­готовиться.
Тувинский: Корабльдиң чүъгүн дүжүргеш, эрикче үндүр тыртып алган соонда (аңаа чылзыр идер херекселдер болгаш кошкан сес аът хереглеттинген), бедик мергежилдиг корабль кылыкчылары ону септеп эгелээн.
Русский: Корабль разгрузили, вытащили на берег (для этого понадобились катки и восьмерка лошадей), и искус­нейшие корабельщики принялись его чинить.
Тувинский: Оон ону катап база сугже салып киирипкеш, аъш-чем болгаш сугнуң чээрби сес хонукта четчир курлавырын чүдүрүпкеннер, оон хөй сыңмас болган.
Русский: Потом его снова спустили на воду и загрузили провизией и водой, за­пасами на двадцать восемь дней, больше не вошло.
Тувинский: Эдмундунуң хараадап эскергени-биле, ол курлавыр чөөн чүкче чүгле ийи-ле неделя доктаал чок эжиндирер арга берип турган.
Русский: Как с огорчением заметил Эдмунд, это давало возможность всего-навсего четыре недели безостановочно плыть на восток.
Тувинский: Ол аразында Каспиан ооң тып ап шыдааны кырган хоочун далайжылардан олар чөөн чүкте черлер дугайында кандыг-бир чүве билир ирги бе деп айтырып эгелээн.
Русский: Тем временем Каспиан расспрашивал старых морских волков, которых ему удалось разыскать, не знают ли они чего о землях на востоке.
Тувинский: Хаан шуурганнар болгаш диңмирээш-кызаңнааштыг чаъстар өттүр эртип каапкан ак салдыг далайжылар-биле чаңгыс эвес кружка пиво ишкеш, бүзүрээр аргажок төөгүлер дыңнаан.
Русский: Он выпил не одну кружку пива с прошедшими сквозь бури и грозы голубоглазыми, седоборо­дыми моряками и наслушался невероятных историй.
Тувинский: Ынчалза-даа Ортулуктардан чөөн талада черлер дугайында кым-даа чүнү-даа билбес болган, а хөй-ле улус, бир эвес үргүлчү чөөн чүкче эжиндирер болза, чер-делегей кыдыын оюп эртер далайга чеде берип болур деп санап турган.
Русский: Но ни­кто ничего не знал о землях к востоку от Островов, а мно­гие считали, что если все время плыть на восток, то ока­жешься в море, огибающем край света.
Тувинский: «Дээрги мындаагыларның эштери аңаа далай дүвүнче кире берген турар ужурлуг!» – деп, чамдык далайжылар чугаалаан, а өскелери бажы чок улус чурттап турар черлер, салдап чоруур ортулуктар, коргунчуг улуг далай казыргылары болгаш мырыңай далайда хып турар от дугайында элдеп чүүлдер төөгүүр болган.
Русский: «Здесь и пошли ко дну друзья вашего величества!» – говорили одни, а осталь­ные рассказывали басни о землях, населенных безголовыми людьми, о плавающих островах, о страшных морских смер­чах и об огне, который горит прямо в море.
Тувинский: Оларның чүгле бирээзи Рипичипти өөрткен.
Русский: Лишь один из них обрадовал Рипичипа.
Тувинский: «А ол бүгүнүң ындында – деп, бир далайжы чугаалаан – Асланның чурту чыдар.
Русский: «А за всем этим, – сказал он, – ле­жит страна Аслана.
Тувинский: Ынчалза-даа ол чер-делегей кыдыындан-даа ыракта, силер ынаар чедип шыдавас силер».
Русский: Но она дальше, чем край света, и вам туда не добраться».
Тувинский: Оон өске-даа тодаргай чүүлдер айтырып алыксааннар, а кырган чүгле ол дугайында ачазындан дыңнаанын айыткан.
Русский: Его попытались расспросить подробнее, но он сказал только, что слышал об этом от своего отца.
Тувинский: Берн оларга чүгле ооң алды оруктажы чөөн чүкче эжиндирип чорупкан, а оон бээр олар дугайында кым-даа чүве дыңнаваан дээн.
Русский: Берн сказал им только, что шесть его спутников отплыли на восток, но с тех пор о них больше никто не слышал.
Тувинский: Бистиң маадырларывыс ол өйде хаан-биле кады Авраның эң бедик шенээнге чөөн океанны чарашсынып магадап турганнар.
Русский: Ге­рои наши стояли в это время вместе с королем на самом вы­соком мысу Авры и любовались восточным океаном.
Тувинский: Мен эртеннерде бээр бо-ла кээр-дир мен – деп, тергиилекчи чугаалаан.
Русский: «Я ча­сто прихожу сюда по утрам, – говорил герцог.
Тувинский: Хүн үнерин чарашсынып магадаар мен, чамдыкта меңээ ол моон дөрт-беш-ле километр хире черден үнүп кээп турар ышкаш сагындырар-даа.
Русский: Любуюсь восходом солнца, и порою мне кажется, что оно восходит в двух-трех милях отсюда.
Тувинский: Ынчан эштеримни сактып кээр мен база ынаар, чер болгаш дээрниң тудушкааның ындында, бар чүве дугайында бодай бээр мен.
Русский: Тогда я вспоминаю о своих друзь­ях и думаю о том, что же там, за горизонтом.
Тувинский: Ында чүү-даа чок бооп чадавас.
Русский: Наверное, ничего.
Тувинский: Дөмей-ле маңаа артып калганым дээш ыянчыг апаар-дыр.
Русский: И все же мне становится стыдно, что я остался здесь.
Тувинский: Ынчалза-даа мен бисти каапкаш баарыңарны күзевес-тир мен, дээрги мындаагылар.
Русский: Но я бы не хотел, чтобы вы покидали нас, ваше ве­личество.
Тувинский: Биске силерниң дузаңар херек апаар чадавас – Калормен чурттуглар кулдар садыглавайн турарывыс дээш бисти өршээри чөгенчиг-ле боор, дайын эгелеп болур.
Русский: Нам может понадобиться ваша помощь – люди с юга навряд ли простят нам, что мы не торгуем рабами.
Тувинский: Мээң хааным болгаш чагырыкчым, боданып көрүңер!
Русский: Ко­роль мой и повелитель, подумайте!»
Тувинский: Тергиилекчи, мен даңгырак берген мен! – деп, Каспиан харыылаан.
Русский: Герцог, я дал клятву! – отвечал Каспиан.
Тувинский: А оон аңгыда Рипичипке чүү дээр мен?
Русский: И кроме то­го, что я скажу Рипичипу?
Тувинский: 5 эге
Русский: Глава 5.
Тувинский: шуурган болгаш ооң уржуктары
Русский: буря и ее последствия
Тувинский: Барык үш неделя болгаш, корабль Чиңге Гаваньдан эжиндирип чорупкан.
Русский: Почти через три недели корабль отплыл из Узкой Гава­ни.
Тувинский: Бүгү чүве байырымныг болган, далай өртээлинге хөй чон чыглып келген, а кажан Каспиан Озалааш Ортулуктарның чурттакчылары-биле чугаа кылып, тергиилекчи болгаш ооң өг-бүлези-биле байырлажып турда, чамдык улус: «Хаан делгерезин!» – деп алгырышкан, өскелери ыглажып турган.
Русский: Все было очень торжественно, на пристани собралось много народу, а когда Каспиан обратился к жителям Одино­ких Островов и прощался с герцогом и его семьей, одни кричали: «Да здравствует король!», другие плакали.
Тувинский: Кажан корабль эриктен ырап, а Каспианның эдискизиниң үнү оожумнай бергенде, ыржым дүшкен.
Русский: Когда же корабль отошел от берега, а звуки Каспианова рога ста­ли тише, наступило молчание.
Тувинский: Корабль сериин хаттың агымынче кире берген, чидиг кызыл парус хөлберип чораан.
Русский: Корабль вошел в струю све­жего ветра, алый парус вздулся, буксир отчалил и повернул к суше.
Тувинский: «Даң хаяазының уткукчузу» катап база дирлип үнген.
Русский: А «Покоритель Зари» снова ожил.
Тувинский: Далайжылар корабльдиң адаккы каъдынче бада берген, Дриниан бир дугаар ээлчегде таңныылдап туруп алган, а корабль Авра ортулуктуң мурнуу ужун дургаар дески ээтпек шугум шыя каапкаш, чөөн чүкче углапкан.
Русский: Матросы спусти­лись вниз, Дриниан первым встал на вахту, и корабль, опи­сав плавную дугу вокруг южной оконечности острова, взял курс на восток.
Тувинский: Каш хонук магалыг-ла эки эрткен.
Русский: Несколько дней прошло превосходно.
Тувинский: Лүүси эртен оттуп келгеш-ле, далайдан чайынналган хүн херелдериниң оюнун кезек сонуургааш, өрээлди эргий көргеш, Озалааш Ортулуктарга аңаа берген кайгамчык белектер: далайжы дилиндек шокар хөйлең, далай сапыктары, хронометр шак болгаш аргып каан моюн-ораарны эскерип кааш, бүгү делегейде оон өске чаңгыс-даа кысчыгашка ынчаар аайлашпаан боор деп бо-ла бодап кээр.
Русский: Люси думала о том, что ни одной девочке в мире еще не везло так, как ей, ког­да, просыпаясь по утрам, видела на потолке солнечные зай­чики, отраженные морем, и, оглядывая каюту, замечала чу­десные вещи, которые ей подарили на Одиноких Островах: тельняшку, морские сапоги, хронометр, зюйдвестку и вяза­ный шарф.
Тувинский: Оон ол палубаның мурнуу талазынче үне бергеш, хүн санында-ла улам көгерип орар далайны чарашсынып магадаар.
Русский: Потом она выходила на полубак и любовалась морем, которое синело с каждым днем все больше.
Тувинский: Агаар чылып кел-ле чыткан.
Русский: А воздух становился теплее.
Тувинский: Эртенги чемни ол чүгле далайга туруп болур чемге хөөн-биле чип турган.
Русский: За завтраком она ела с таким аппети­том, какой бывает только на море.
Тувинский: Эвээш эвес үени Лүүси корабльдиң соңгу талазында сандайжыгашка олуруп алгаш, Рипичип-биле шыдыраа ойнап эрттирген.
Русский: Немало времени она проводила на корме, где, сидя на скамеечке, играла с Рипичипом в шахматы.
Тувинский: Рипичип ийи мурнуу даваны-биле аңаа аар шыдыраа бодаларын өскээр салып, хөл ортузунга көш кылыр дээш бут баштап туруп аарын көөрге, хөктүү кончуг болган.
Русский: Занятно было смотреть, как Рипичип обеими лапками переставляет шах­матные фигуры, слишком тяжелые для него, и становится на цыпочки, делая ход в центре доски.
Тувинский: Ол тергиин ойнакчы болуп, бир эвес чүнү ойнап турарын утпас болза, черле удуп аар турган.
Русский: Он был отличный игрок, и если не забывал, во что играет, обычно выигрывал.
Тувинский: А чамдыкта ол уттупкаш, кандыг-бир бүзүрээр аргажок көш кылыптар, чижээ, бодунуң аъдын мерзеге азы тергеге каап бериптер.
Русский: Но иногда он забывал и делал какой-нибудь невероятный ход, например, безбоязненно подставлял своего коня под удар ферзя и ладьи.
Тувинский: Ындыг өйде, оюндан чардыгып, ол ёзулуг тулчуушкуннар, аг-шериглер, аъттар дугайында бодаар турган хире.
Русский: В такие минуты, увлеченный игрой, он думал о настоящих сражениях, армиях и конях.
Тувинский: Күске амы-тынын артынга каггаш тулчур демисел, маадырлыг чоруктар, алдарлыг тиилелгелер дугайында бодалдарга хаара туттурупканы ол.
Русский: Он бредил подвигами, поединками не на жизнь, а на смерть, славными победами.
Тувинский: Ынчалза-даа ол кайгамчык эки үе үр болбаан.
Русский: Но это прекрасное время длилось недолго.
Тувинский: Бир-ле кежээ Лүүси корабль соонда узун көвүктелчек исти сагыш амыр хайгаарап көрүп тура, барыын чүкте сырый булуттарны эскерип каан.
Русский: Однажды ве­чером, когда Люси беззаботно наблюдала с кормы за длин­ным пенистым следом позади корабля, она заметила на за­паде тяжелые тучи.
Тувинский: Олар дүргени аажок шимчеп, удавайн дээрниң чартыын хөме апканнар.
Русский: Двигались они очень быстро и вскоре заполнили полнеба.
Тувинский: Биче када оларга үзүк чер тыпты берип, оортан ашкан хүннүң сарыг чырыы өде халаан, агаар ол дораан соой берип, корабльдиң артында чалгыглар бизеңнелип, далай саргарып калган.
Русский: На минуту в них образовался разрыв, сквозь который просочился желтый свет заката, в воздухе тут же похолодало, волны позади корабля заострились, море пожелтело, словно старая парусина.
Тувинский: Корабль боду-ла, айыылды билип каан дег, хөлзей берген.
Русский: Казалось, и сам корабль почуял опасность и забеспокоился.
Тувинский: Парус бирде хатка хере үрдүнүп, бирде бичеледир сенип турган.
Русский: Парус то сильно надувался на ветру, то опадал.
Тувинский: Лүүси ол бүгүнү хайгаарап көрүп, хаттың сыгырары безин кайы хире бак чүве оштап турарын кайгап турда, Дринианның үнү дужааган: «Шупту палубаже!».
Русский: Пока Люси наблюдала за всем этим, удивляясь, каким зловещим стал даже свист ветра, раздался голос Дриниана: «Все на палубу!»
Тувинский: Далайжылар парусту дүжүрүп турларда, шуурганның күштүг киткээшкини-даа келген-не!
Русский: Моряки уже спускали парус, когда грянул шквал.
Тувинский: Лүүсиге мурнунда аажок ханы оңгар аңгайтыр ажыттына берген ышкаш сагындырган, корабль ынаар ужугуп кирген соонда, ол дораан мачта хире бедик суг-даг оларже хөме аттыгып келген.
Русский: Люси показалось, что впереди разверзлась глубочайшая яма, корабль полетел в нее, и тут же водяная гора высотой с корабельную мачту обрушилась на них.
Тувинский: Ол-даа чайлаар аргажок өлүм турган, ынчалза-даа корабль даг бажынче ужугуп үнгеш, хамнааракталдыр дескине берген.
Русский: Это уж была верная гибель, но корабль взлетел на вершину горы и закрутился волчком.
Тувинский: Улуг чалгыглар палубаны хөме апкан.
Русский: Целый водопад обрушился на палубу.
Тувинский: Палубада мурнуу болгаш соңгу ийи бедик чер аразында калчаа агым кедереп турар ийи ортулукту сагындырган.
Русский: Ют и полубак напоминали два острова, между ко­торыми бушевал бурный поток.
Тувинский: Өрү бедикте далайжылар парусту күш чедиптерин чилчии үзүлгүже оралдажып, мачтаның доора ыяжындан халбактанып турганнар.
Русский: Высоко вверху матросы цеплялись за рею, из последних сил пытаясь совладать с парусом.
Тувинский: Чоон хендирниң үстүп калган ужу оларның чанында мерге ышкаш хатка шөйлү бергени көзүлген.
Русский: Оборванный конец каната тянулся рядом с ними по ветру, словно палка.
Тувинский: Куду бада бериңер, кадын! – деп, Дриниан алгырган.
Русский: Спускайтесь вниз, ваше величество! – крикнул Дриниан.
Тувинский: Мында чүгле шаптыктап турарын билир болгаш, Лүүси ону дыңнаан, ынчалза-даа ол белен эвес херек болган.
Русский: Зная, что здесь она только мешает, Люси послу­шалась; но это оказалось не так легко.
Тувинский: Корабль солагай талаже ийлени бээрге, палуба дээвиир ышкаш ийленчек апарган.
Русский: Корабль накренился на левый борт, и палуба стала покатой, словно крыша.
Тувинский: Лүүси, ийи далайжыны эрттириптер дээш, чаданың бажынга чедир халбактанып үнер, а оон дедир бадар ужурга таварышкан.
Русский: Лю­си пришлось карабкаться до верха лестницы, прикрепленной к лееру, и пропустить двух матросов, а по­том снова спуститься вниз.
Тувинский: Ооң быжыг туттунуп турганы чаяан болган, чүге дээрге адаанга ону чаа чалгыг шуут-ла эгиннеринге чедир хөме тавараан.
Русский: Хорошо еще, что она крепко держалась, потому что совсем внизу ее по самые плечи ока­тила новая волна.
Тувинский: Ол чокка-ла чаштаан суг болгаш чаъстан өде берген Лүүси ам шулу өл апарган.
Русский: И так уже мокрая от брызг и дождя, Лю­си промокла теперь насквозь.
Тувинский: Уруг каютаже кире халааш, эжикти хаапкаш, көстүп турар коргунчуг чүүлден бичии када адырлып алза-даа, ыыт-дааштың сүртенчиг холумаан – маңаа, адаанга, турарга, кырынга турганындан-даа дүвүренчиг дыңналыр кыжырааш дааш, уң-човуур, дизилээн дааш, алгы-кышкы болгаш коолаан, сыылаан даашты – ам-даа дыңнап турган.
Русский: Она бросилась в каюту, закрыла дверь, и хоть на минуту избавилась от страшного зрелища, но все еще слышала ужасную мешанину звуков – скрипы, стоны, треск, крики, рев и вой, которые здесь, вни­зу, звучали еще тревожнее, чем на юте.
Тувинский: Шуурган даартазында хүннү бадыр кедерээш, оон база бир хүн, оон база, оон база… киткеп туруп берген.
Русский: Буря бушевала весь следующий день, а потом еще день, и еще, и еще.
Тувинский: Кажан-бир шагда ол чок турган деп кым-даа сактып шыдавас хире үр кедереп келген.
Русский: Она бушевала так долго, что никто уже не мог вспомнить, что когда-то ее не было.
Тувинский: Шак ол үе дургузунда корабль башкарар штурвал артынга үш кижи турган – чүгле үжелээн олар уг-шигни арай деп тудуп шыдаар болган, а элээн каш кижи сугну помпа-биле үндүр сордуруп турганнар.
Русский: И все это время три человека стояли у румпеля – только втроем могли они хоть как-то держать курс, а еще несколько человек откачи­вали воду помпой.
Тувинский: Кымга-даа дыштанып, чемненип, кургаттынып алыр чай турбаан.
Русский: Никому не удавалось ни отдохнуть, ни поесть, ни обсушиться.
Тувинский: Кажан шуурган ам-на соксаарга, Юстэс бодунуң хүн демдеглелинге дараазында чүүлдерни бижип алган.
Русский: Когда, наконец, буря кончилась, Юстэс сделал в своем дневнике следующие записи:
Тувинский: «Сентябрь 3.
Русский: «3 сентября.
Тувинский: Ам-на шуурган соксады, мен бижип шыдаптар апардым.
Русский: Наконец-то шторм кончился, и я могу пи­сать.
Тувинский: Ол бүдүн он үш хонук үргүлчүледи, өске улус чүгле он ийи хонук деп-даа турза, олардан эки билир мен, чүге дээрге шын санап турдум.
Русский: Он продолжался целых тринадцать дней, и хотя ос­тальные говорят, что только двенадцать, я знаю лучше, по­тому что вел точный счет.
Тувинский: Санап безин билбес улус-биле кады эжиндирери дыка-ла хөглүг-дүр!
Русский: Очень приятно плыть с людьми, которые даже считать не умеют!
Тувинский: Шуурган коргунчуг-ла болду, чалгыглар өрү-куду ужуп үнүп, бадып турду, мен үргүлчү өл чоруп, чем чивейн турдум, чүге дээрге кым-даа шынарлыг чем дээш сагыш салбады.
Русский: Шторм был ужасный, вол­ны взлетали вверх и вниз, я вечно ходил мокрый и почти ничего не ел, потому что никто не заботился о приличной еде.
Тувинский: Мында айыыл медээзи бээр радио дамчыдыкчызының-даа, медээлээр ракеталарның-даа чогунуң дугайында чугаалап канчаар.
Русский: Нечего и говорить, что здесь нет ни радиопередатчика, ни сигнальных ракет, чтобы подать сигнал бедствия.
Тувинский: Ол чүүл бо ирик ыяш савага эжиндирери кедергей мелегей чорук-тур деп оларга үргүлчү тайылбырлап чораанымны база катап бадыткап турар-дыр.
Русский: Это лишний раз доказывает то, что я им все время толкую: бо­лее чем глупо плыть в этой гнилой лохани.
Тувинский: Оода-ла кижилер кижилер дег болган болза, чүү дээй эртик, а кижи хевирлиг аңнар дег эвес аан.
Русский: Если бы еще люди были как люди, а то ведь звери в человеческом обли­ке.
Тувинский: Каспиан болгаш Эдмунд мени мырыңай каржы аажылаар-дыр.
Русский: Каспиан и Эдмунд просто грубы со мной.
Тувинский: Мачта кээп ушкан дүне (ооң чүгле бузундузу артып калган) аажок баксырап турумда, олар мени палубаже үндүр сывырыпкаш, ажылдаар кылдыр албадаптылар.
Русский: В ночь, когда рухнула мачта (от нее остался только обломок), мне было очень плохо, но они выгнали меня на палубу и заставили работать.
Тувинский: Лүүси боду эжип турду база оларның алдарлыг күскезин: «Эжиксеп турза-даа, шыдавас-тыр, көрбес силер бе, хөлүн эрттир бичии-дир» – деп турду.
Русский: Люси гребла и еще говорила, что их знаменитая мышь тоже хочет грести, но не может, видите ли, слишком мала.
Тувинский: Шак ол үүрмек аңчыгаш кезээде-ле бодун көргүзерин оралдажып турар дээрзин та канчап эскербес улус чүвел, билбес-тир мен!
Русский: Не понимаю, как они не замечают, что эта мелкая тварь вечно старается себя показать!
Тувинский: Лүүси ышкаш ындыг уруг безин угаан кире берип болур турган.
Русский: Даже такая девчонка, как Люси, могла бы стать поумней.
Тувинский: Бөгүн шуурган соксап, хүн ам-на көстүп кээрге, палубага ам канчаарыл деп чугаалажы бердилер.
Русский: Сегодня, когда шторм кончился и, наконец, выглянуло солнце, на палубе завели разговор о том, что делать дальше.
Тувинский: Аъш-чем (шынары аажок багай) ам-даа үш хире неделяда четчир (дагааларның шуптузун чалгыглар чууй шаап аппарган, а аппарбаан-даа болза, олар дөмей-ле оолдавайн баарлар ийик).
Русский: Еды (очень мерзкой) хватит еще недели на три (всех кур смыло волнами за борт, а если б не смыло, они бы все равно перестали нестись).
Тувинский: Кол айтырыг – суг.
Русский: Главная проблема – вода.
Тувинский: Шуурганнап турда, ийи доскаар чарылгаш, суу үндүр ага берген.
Русский: Две бочки треснули во время шторма и вытекли (вот вам Нарния как живая!).
Тувинский: (Нарнийжилерниң салгаазы бо ышкажыл!) Бичиилеп, хүнде бир аяктап ижер болза безин, суг чүгле ийи-ле неделяда четчир.
Русский: Даже если пить мало, по кружке в день, воды хватит самое большее на две недели.
Тувинский: (Мында ром болгаш кызыл арага хөйү-ле шын, ынчалза-даа бо мелегейлер безин ындыг суксундан кижиниң суксаары дендей бээрин билип турарлар.)
Русский: (Правда, здесь много рома и вина, но даже эти олухи понимают, что от таких напитков жажда усилится).
Тувинский: Эң-не сарыылдыг чүве – Озалааш Ортулуктарже ээп кээри болбайн канчаар.
Русский: Разумней всего, конечно, вернуться назад, к Одиноким Островам.
Тувинский: Ынчаар бе дээрге, бээр кээр орукка он сес хүн үнген, ындыг болганда, ээп чанар орукка, аай хаттыгда безин, оранчок хөй үе негеттинер.
Русский: Но на дорогу сюда ушло восемнадцать дней, так что времени на возвращение, даже при попутном ветре, потребуется гораздо больше.
Тувинский: Шынын чугаалаарга, чөөн чүк хады ам-даа чок, черле кандыг-даа хат чок.
Русский: Собственно говоря, восточного ветра пока нет, да и вообще нет никакого.
Тувинский: Дедир эшкииштер-биле эжип чоруур болза, оон-даа хөй үе үнер.
Русский: Если же идти на­зад на веслах, то времени уйдет еще больше.
Тувинский: Каспианның чугаазы-биле, чем хуваалдазы ындыг турда, ырадыр эжип чорууру болдунмас.
Русский: Каспиан го­ворит, на таком рационе много не прогребешь.
Тувинский: Мен аңаа дер мага-ботту соодар, ынчангаш кижи ажылдап тургаш, эвээш суксаар дээрзин тайылбырлап эгеледим, ынчалза-даа ол мээң сөстеримче кандыг-даа кичээнгей салбады, харыылаптар чүве чокта, черле ындыг болур ийик.
Русский: Я стал объ­яснять ему, что пот охлаждает тело, и поэтому, когда чело­век работает, ему меньше хочется пить, но он не обратил на мои слова никакого внимания, как всегда, когда ответить нечего.
Тувинский: Шупту улус оон ыңай эжиндирер деп шиитпирледи, удавайн чөөн чүкке чер көстүп кээр деп идегээннери ол.
Русский: Все согласились плыть дальше, надеясь, что скоро на востоке появится земля.
Тувинский: Мен чөөн чүкте черлер черле бар-чогу биске билдинмес дээрзин оларга сагындырарын бодумнуң хүлээлгем кылдыр көрдүм база хоозун идегелдер кайы хире айыылдыг боорун тайылбырлап шенедим.
Русский: Я счел своим долгом напомнить, что нам неизвестно, есть ли вообще земли на востоке, и попытался объяснить, как опасны ложные надежды.
Тувинский: А олар орнунга чүнү саналдап болурумну ыят чогу-биле айтырдылар.
Русский: Они на­гло спросили, что я могу предложить взамен.
Тувинский: Мени чөпшээрелим чокка оорлап алгаш, бо солуу эжиндириишкинче киирипкеннер деп база боттарының-на баштарынче халдадып алганы айыыл-халаптардан оларны үндүрери мээң херээм эвес-тир деп доңгун болгаш оожум харыыладым.
Русский: Я холодно и спокойно сказал, что меня похитили и вовлекли в это иди­отское плавание без моего согласия, и не мое дело вызво­лять их из бед, которые они сами на себя навлекли.
Тувинский: Сентябрь 4.
Русский: 4 сентября.
Тувинский: Далай биеэ хевээр оожум.
Русский: Море по-прежнему спокойно.
Тувинский: Дүштеки чемни дыка эвээшти берди, а меңээ эң эвээшти болбайн канчаар.
Русский: На обед дали очень мало еды, и мне, конечно, меньше всего.
Тувинский: Каспиан мени чүнү-даа эскербес деп бодаан боор.
Русский: Каспиан, наверное, думает, что я ничего не замечаю.
Тувинский: Лүүси, та чүге чүве, меңээ чашпаалаар деп шиитпирлээш, бодунуң үлүүнүң кезээн саналдады, ынчалза-даа бо бужурганчыг Эдмунд: «Ынчанма!» – диди.
Русский: Люси решила почему-то подлизаться ко мне и предложила часть своей порции, но этот зануда Эдмунд сказал: «Не смей!».
Тувинский: Изии кедергей.
Русский: Очень жарко.
Тувинский: Кежээ дургу суг ижиксеп келдим.
Русский: Весь вечер хотелось пить.
Тувинский: Сентябрь 5.
Русский: 5 сентября.
Тувинский: Бичии-даа хат чок.
Русский: Ни малейшего ветра.
Тувинский: Изиг.
Русский: Жарко.
Тувинский: Хүннү бадыр суларгайым аажок – эъдим изип турар-даа чадавас.
Русский: Весь день чув­ствую слабость – наверное, у меня температура.
Тувинский: Манап болур турганы дег, корабльде чаңгыс-даа градусник чок.
Русский: Как и сле­довало ожидать, на корабле ни одного градусника.
Тувинский: Сентябрь 6.
Русский: 6 сентября.
Тувинский: Аажок багай хүн.
Русский: Ужасный день.
Тувинский: Дүне оттуп келгеш, билип кагдым – эъдим изип турар, меңээ суг ижери эргежок чугула.
Русский: Проснулся ночью и понял, что у меня жар, мне необходимо выпить воды.
Тувинский: Кандыг-даа эмчи ону бадыткаар ийик.
Русский: Любой док­тор сказал бы то же самое.
Тувинский: Мен ак сеткилдиг кижи мен дээрзин чугаалаан-даа херээ чок боор, ынчалза-даа шак ол өйлээшкин-кызыгаарлаашкыннар аарыг кижиге хамаарышпас дээрзи билдингир чүве ышкажыл.
Русский: Нечего и говорить, что я человек честный, но ведь и дураку ясно, что эти ограничения не ка­саются больных.
Тувинский: Кайы-бир кижини оттурупкаш, суг эккелдирип ап болур турган боор мен, ынчалза-даа кымны-даа дүвүредир хөңнүм чок болду.
Русский: Я мог бы, конечно, кого-нибудь разбудить и попросить воды, но мне не хотелось никого беспокоить.
Тувинский: Ынчангаш мен орундан аяар тургаш, аяк ап алгаш, ол чокка-ла уйгузу чедишпейн турар Каспиан болгаш Эдмундуну оттурбазын оралдажып, бистиң удуп турарывыс чүдек оңгардан бут баштап үнүп келдим.
Русский: Итак, я тихо встал с койки, взял чашку и на цыпочках вы­брался из мерзкой ямы, где мы спим, стараясь не разбудить Каспиана и Эдмунда, которые и так недосыпают.
Тувинский: Өске кижилер меңээ кандыг-даа хамаарылгалыг болза, оларны черле барымдаалаар кижи мен.
Русский: Я всегда считаюсь с другими, как бы они ко мне ни относились.
Тувинский: Эжикчилерниң сандайлары турар база чүък шыгжаар черге менди-чаагай чеде бердим.
Русский: Бла­гополучно добрался до помещения, где стоят скамейки для гребцов и хранится багаж.
Тувинский: Суглуг доскаарлар эң ужунда-ла болгай.
Русский: Бочки с водой – в самом конце.
Тувинский: Хамык чүве кончуг эки чогуп турду, а оон сугну узуп ап четтикпээнимде, хенертен бир кижи холумдан сегирип алды.
Русский: Все шло прекрасно, но не успел я зачерпнуть воду, как вдруг кто-то схватил меня за руку.
Тувинский: Мээң мурнумда ол чииртим күске тур де.
Русский: Передо мной стояла эта гнусная мышь.
Тувинский: «Палубаже агаар тынып ап бар чыдыр мен» дидим-не.
Русский: Я сказал, что иду на палубу подышать.
Тувинский: Суксап азы суксавайн турарым аңаа кандыг хамаан чүвел!
Русский: Ка­кое им дело, хочу я пить или не хочу!
Тувинский: А ол шивишкин чүге аяк ап алганымны айтырды, черле улуг хөлзээзин үндүрүп, бүгү корабльди оттурупту.
Русский: Но этот шпик спро­сил, почему у меня с собой кружка, и вообще наделал столько шума, что разбудил весь корабль.
Тувинский: Ынчан мен ооң дүн ортузунда суглуг доскаар чанында чүге турарын айтырбайн канчаар мен.
Русский: Тогда я спросил, естественно, что он делает посреди ночи у бочки с водой.
Тувинский: Дурт-сыны бичии болгаш, хүндүс палубага ажылдап шыдавазын, ынчангаш дүнениң-не таңныылдап, бир далайжыга удуур арга берип турарын тайылбырлап харыылаар болду.
Русский: Он ответил, что из-за малого роста не может работать днем на палубе, и поэтому каждую ночь стоит на посту, давая одному матросу возможность выспаться.
Тувинский: Оларның макталдыг чөптүг чоруу ол ышкажыл: кандыг-бир-ле күскеге бүзүрээр!
Русский: Вот их хваленая справедливость: доверяют какой-то мыши!
Тувинский: Че, чүү деп чүү дээр боор.
Русский: Ну, что тут ска­жешь?
Тувинский: Мен буруум миннир ужурга таварыштым – ол аңчыгаш менче халдап-ла турду, артында-ла селемелиг.
Русский: Мне пришлось оправдываться – эта тварь так и наступала на меня, и притом со шпагой.
Тувинский: Каспиан ынчан бодунуң ёзулуг бүдүжүн көргүстү.
Русский: Тут Каспиан показал свое ис­тинное лицо.
Тувинский: Ол бүгү улуска дыңналдыр ижер суг оорлаар кижи бүрүзү «ээн эъдин диле шаптырар» деп медегледи.
Русский: Он во всеуслышание заявил, что всякому, ко­го поймают у бочки с водой, «всыпят двадцать горячих».
Тувинский: Мен ол сөстерниң утказын билбес болдум, Эдмунд харын тайылбырлап берди.
Русский: Я не знал, что это значит, пока Эдмунд не объяснил.
Тувинский: Ындыг илередиг сөстер оларның номчуп турар номчугаштарында таваржыр боор чүве-дир.
Русский: Такие обороты встречаются в книжках, которые они читают.
Тувинский: Ындыг чүдек кыжаныг соонда Каспиан ажынганы чиде берип, мени кээргеп эгелээн деңер даан!
Русский: После этой мерзкой угрозы Каспиан сменил гнев на ми­лость и стал меня, видите ли, жалеть!
Тувинский: Бүгү улуска берге, шыдажыр херек деп база оон-даа өске ындыг янзылыг чүве чугаалады.
Русский: Сказал, что всем тя­жело, что надо терпеть и так далее, и тому подобное.
Тувинский: Кырым сынар, ийи арынныг-ла болду!
Русский: Вот ханжа, честное слово!
Тувинский: Орун-дөжекке чыда хүнзедим.
Русский: Весь день я пролежал в постели.
Тувинский: Сентябрь 7.
Русский: 7 сентября.
Тувинский: Бөгүн кошкак барыын чүк хады хадып келди.
Русский: Сегодня подул слабый западный ветер.
Тувинский: Түр када тургузуп каан мачтада парус кезиндизин ажыглап, чөөн чүкче элээн каш километр эжиндирдивис.
Русский: Мы проплыли несколько миль на восток, используя обрывок па­руса, укрепленного на временной мачте, то есть на подня­том вверх бушприте, который привязали, или, как они го­ворят, принайтовали к тому обломку.
Тувинский: Суксаарымны чүү дээр!
Русский: Ужасно хочется пить.
Тувинский: Сентябрь 8.
Русский: 8 сентября.
Тувинский: Чөөн чүкче парустуг эжиндирип чор бис.
Русский: Плывем на восток под парусом.
Тувинский: Мен хүннү бадыр чыткаш, ийи дерзии кижи удуур дээш эглип келгиже, Лүүсиден аңгыда, кымны-даа көрбедим.
Русский: Я лежал весь день и никого, кроме Люси, не видел, пока оба изверга не вернулись спать.
Тувинский: Лүүси меңээ суунуң кезээн берди.
Русский: Люси отдала мне часть своей воды.
Тувинский: «Уруглар оолдардан эвээш ижер боор чүве» – деп, ол чугаалады.
Русский: Она сказала, что девочки пьют меньше мальчиков.
Тувинский: Ындыг чүве бажымга ооң мурнунда-ла кирип турган болдур ийин.
Русский: Мне это и раньше приходило в голову.
Тувинский: Сентябрь 9.
Русский: 9 сентября.
Тувинский: Кургаг чер!
Русский: Земля!
Тувинский: Мурнуу-чөөн чүкте ыракта бедии аажок даг көстүп келди.
Русский: Далеко на юго-востоке появилась очень высокая гора.
Тувинский: Сентябрь 10.
Русский: 10 сентября.
Тувинский: Дагның хемчээли улгатса-ла, тода көскү апарды, ынчалза-даа ол ам-даа ыракта хевээр.
Русский: Гора увеличилась в размерах и стала отчет­ливо видна, но она все еще далеко.
Тувинский: Үр үе дургузунда ам-на ак-кускуннар көстүп келди.
Русский: Впервые за долгое время появились чайки.
Тувинский: Сентябрь 11.
Русский: 11 сентября.
Тувинский: Хөй эвес балык тудуп алгаш, дүъште быжырып чидивис.
Русский: Поймали немного рыбы и пожарили на обед.
Тувинский: Кежээкиниң чеди шак хиреде даглыг ортулуктуң мугулдурунга якорьну октаптывыс.
Русский: Около семи часов вечера бросили якорь в заливе го­ристого острова.
Тувинский: Каспиан сээдеңмей эрикче дүжүп үнерин чөпшээреведи, чүге дээрге караңгылап эгелээн, а ол тус чер чурттакчыларындан база черлик аң-араатандан коргар болган.
Русский: Псих Каспиан не позволил высаживаться на берег, потому что уже темнело, а он боится туземцев и диких зверей.
Тувинский: Сугну көвүдедир бердилер».
Русский: Воды дали больше.»
Тувинский: Ортулукка оларны манап турган чүве чүнүң-даа мурнунда Юстэске хамаарылгалыг болган, ынчалза-даа ол дугайында ооң сөстери-биле чугаалаары болдунмас, чүге дээрге сентябрь он бирден эгелээш, ол үр үеде бодунуң хүн демдеглелин долдурбастаан.
Русский: То, что ждало их на острове, касалось прежде всего Юстэса, но рассказать об этом его словами невозможно, ибо с одиннадцатого сентября он на долгое время забросил свой дневник.
Тувинский: Дараазында эртен.
Русский: Наступило утро.
Тувинский: Дээр куу болгаш чавыс, агаар чылый берген.
Русский: Небо было серое и низкое.
Тувинский: Бистиң далайжыларывыс хаялар болгаш туруглар аразында мугулдурда турарын көрүп кааннар.
Русский: Но воздух прогрелся, и наши мореплаватели обнаружили, что нахо­дятся в заливе, похожем на норвежский фьорд, среди скал и утесов.
Тувинский: Мугулдурже пөштер ышкаш ыяштар үнген улуг оймакта агып чыдар хем киир аккан болган.
Русский: В залив впадала река, а текла она по большой по­ляне, где росли деревья, похожие на кедры.
Тувинский: Оймак ындында кадыр ий эгелээн, ий кырында бизеңнерлиг сын көзүлген, а ынаар ыракта баштары бүлүргей куу булуттарда чидип турар туманналчак шуушкак даглар барааны көзүлген.
Русский: За ней начи­нался крутой склон, над которым виднелся зубчатый хре­бет, а вдали маячила туманная гряда гор, вершины которых терялись в тусклых серых тучах.
Тувинский: Мугулдурнуң ийи талазында хаялардан ак дилиндектер, шуралгактар-ла боор, бадып турган, ынчалза-даа ындыг ырактан куду агып кээп дүжүп чыдар сугну көөрү-даа, ооң күштүг даажын дыңнаары-даа болдунмас болган.
Русский: Со скал по обеим сторонам залива спускались белые полосы – наверное, водопады, хотя с такого расстояния нельзя было разглядеть, как падает во­да, и расслышать грохот.
Тувинский: Ында бүгү чүве ыржым болгаш амыр-дышка бүргеткен, а шил ышкаш кылаң мугулдур суунга эрик кыдыының хаялары көрүнчүктелген.
Русский: Все дышало тишиной и покоем, а в воде залива, гладкой, как стекло, отражались прибрежные скалы.
Тувинский: Бүгү улус ийи хемеден эрикке дүжүп үнгеш, чунуп, хемден суксунун хандырып ап, чемненип база дыштанып алганнар.
Русский: Все высадились на берег в двух лодках, умылись, вдоволь напились из реки, поели и отдохнули.
Тувинский: Оон Каспиан дөрт кижини корабльди камгалаары-биле дедир чорудупкан соонда, ажыл-ишчи хүн эгелээн.
Русский: Потом Каспиан ото­слал четырех человек для охраны корабля и начался рабо­чий день.
Тувинский: Кылыр чүве-ле хөй: эрикче доскаарлар үндүрер, чарыктарын (болдунар болза) септээр, оларны чаа суг-биле долдурар.
Русский: Сделать предстояло много: доставить на берег боч­ки, починить разбитые (если можно), наполнить их свежей водой.
Тувинский: ыяш кескеш – аргалыг болза хады – чаа мачта кылыр
Русский: срубить дерево – лучше всего сосну и сделать но­вую мачту
Тувинский: парустарны чамап септээр
Русский: залатать паруса
Тувинский: мында аңныыр кужу бар болза, адып алыр
Русский: настрелять дичи, если она здесь водится
Тувинский: хеп чуп, септеп-селиир;
Русский: постирать и починить одежду
Тувинский: корабль кырында хөй санныг үрелик черлерни эдер
Русский: исправить многочисленные поломки на борту
Тувинский: Моон, ырак черден, олар боттарының кораблин арай боорда танып турганнар – Чиңге Гаваньны каггаш чоруткан улуг-чаагай чарашпайның орнунда оларның мурнунда бир-ле эрги сава барааны көзүлген.
Русский: Отсюда, с большого расстояния, они с трудом узнавали свой корабль – вместо вели­чественного красавца, покинувшего Узкую Гавань, перед ними маячила какая-то старая посудина.
Тувинский: Далайжылар база-ла оон дээредевээн – шуптузу арган, куу, самдар болгаш чедир удуваанындан кызыл карактарлыг.
Русский: Команда была не лучше – все худые, бледные, оборванные и красноглазые от недосыпания.
Тувинский: Ыяш доорзунга чыткан Юстэс чүнү кылыр херегил деп чугаалар дыңнап каанда, ооң чүрээ аксынга келген.
Русский: Юстэс лежал под деревом, когда услышал толки о том, что надо сделать, и сердце у него упало.
Тувинский: Таанда-ла, ам база дыштанып шыдавазы ол бе?
Русский: Неужели и сейчас не удастся отдохнуть?
Тувинский: Кургаг черге бирги хүннү олар далайга ышкаш аар ажыл кылып эрттирери ылап болгу дег-дир.
Русский: Вполне возможно, что первый день на суше они проведут за такой же тяжелой работой, как на море.
Тувинский: Ынчан ооң бажынга кончуг эки бодал кирип келген.
Русский: И тут ему в голову пришла прекрасная мысль.
Тувинский: А чүге олардан анаа-ла ырадыр дуюкаа чоруй барып болбас деп.
Русский: Почему бы просто не улизнуть от них подальше?
Тувинский: Ол ортулуктуң ханызынче чоруй баргаш, дагларда кайы-бир черге сериин булуңчугаш тып алгаш, экидир удуп алыр, а кежээ, кажан өөрү үлүүн ажылдап кааптарга, оларже эглип кээр.
Русский: Он пойдет в глубь острова, оты­щет где-нибудь в горах прохладное местечко, выспится как следует, а вечером, когда они свое отработают, вернется к ним.
Тувинский: Чүгле оваарымча сагыыр база кайы-даа үеде эглип кээп болуру-биле корабльди карак уундан ыратпас херек.
Русский: Надо только соблю­дать осторожность и не упускать из виду корабль, чтобы в любой момент вернуться.
Тувинский: Оон башка бо ортулукка уттупкаш барза хөңнү болар!..
Русский: А то еще забудут на этом остро­ве!..
Тувинский: Юстэс хөделип кирипкен.
Русский: Юстэс принялся за дело.
Тувинский: Ол оожум тургаш, ону көрүп турар кижи бүрүзү ол агаарлап чоруур деп бодаар кылдыр ыяштар аразы-биле далаш чок ырбаалап чорупкан.
Русский: Он тихонько встал и неторопли­во побрел среди деревьев так, чтобы, заметив его, всякий подумал, что он гуляет.
Тувинский: Көңгүс үр болбаанда, артында үннер дыңналбастай берген, ону ыржым чылыг кара-ногаан арга долганып келген.
Русский: Очень скоро голоса позади него за­тихли, и его окружил тихий, теплый, темно-зеленый лес.
Тувинский: Удавайн ол сезиг чокка дүрген кылаштап болур-дур деп билип каан.
Русский: Вскоре он понял, что можно без опаски идти быстрее.
Тувинский: Элээн болгаш, Юстэс аргадан кадыр ийже үнүп келген.
Русский: Через несколько минут Юстэс вышел из леса на крутой откос.
Тувинский: Оът-сиген ында кургаг болгаш кадыг болган болза-даа, ол өрү дырбакталып үнерде, оон халбактанып чораан.
Русский: Трава тут была сухая и жесткая, но он цеплялся за нее, карабкаясь вверх.
Тувинский: Оол үр болбайн деридип, эгиштей берзе-даа, доктаавайн үнүп-ле орган.
Русский: Хотя быстро вспотел и запыхался, лез, не останавливаясь.
Тувинский: Ол чорук ооң өскерли бергенин херечилээн: Гарольд болгаш Альбертаның кижизиткени биеэги Юстэс, он минута болгаш-ла, куду союп бадыптар ийик.
Русский: Это, кстати сказать, доказывало, что он изменился: прежний Юстэс, воспитанный Гарольдом и Альбертой, уже через десять минут пополз бы вниз.
Тувинский: Ол кырлаңга чеде бергеш, ортулукту долгандыр көөр бодаан, ынчалза-даа булуттар чавызап келген, а далайның туманы аңаа уткуй көжүп чоруп орган.
Русский: Медленно добрался он до хребта, и хотел было осмотреть остров, но тучи спустились ниже, и море тумана катилось ему навстречу.
Тувинский: Оол олуруп алгаш, хая көрген.
Русский: Он сел и оглянулся назад.
Тувинский: Ам ол бедикте турган, мугулдур хензиг ышкаш көзүлген, а далай хөй километрге чаттылып чыткан.
Русский: Теперь он был высоко, залив казался крошечным, а море расстилалось на много миль.
Тувинский: Сырый, ынчалза-даа соок эвес туман бүгү таладан олче чоокшулап келген.
Русский: Затем туман – густой, но не холодный, – под­ступил к нему со всех сторон.
Тувинский: Таарымчалыг чер тып алгаш, Юстэс сагыш хандыр дыштанып алыры-биле оът-сигенге эптиг кылдыр херлип чыдып алган.
Русский: Найдя хорошее место, Юс­тэс растянулся на траве поудобней, чтобы отдохнуть всласть.
Тувинский: Ынчалза-даа ол дыш албаан, харын-даа аңаа эки апарбаан.
Русский: Но он не отдохнул, ему вообще не стало лучше.
Тувинский: Хенертен ол – чуртталгазында бир дугаар чадавас – бодун чааскаанзыргай кылдыр ожаап билип каан.
Русский: Внезап­но, пожалуй – впервые в жизни, он почувствовал себя оди­ноким.
Тувинский: Оон ол озалдап каар ирги мен бе дээш хөлзеп эгелээн.
Русский: Потом его стало беспокоить, не опоздает ли он.
Тувинский: Долгандыр шуут-ла ыржым.
Русский: Кру­гом стояла полная тишина.
Тувинский: Ол мында хөй шак чыдар-дыр, а корабльде эжиндирип үнеринге белеткенип турар чадавас деп бодал бажынга кирип келген.
Русский: Ему пришло в голову, что он лежит здесь много часов, а на корабле готовятся к отплы­тию.
Тувинский: Олар ону чааскаандырзын кааптар дээш, өжегерээн дагларже чоруй баар арга берген эвес бе?
Русский: Может быть, они нарочно позволили ему уйти в горы, чтобы бросить его одного?
Тувинский: Юстэс мөгүдеп тура халааш, куду халып бадыпкан.
Русский: Юстэс в панике вскочил и бро­сился вниз.
Тувинский: Хөлүн эрттир далашканындан ол кадыг сигенге тая берип, быжыг туружун чидирипкеш, орук-даа шиливейн, ийни куду каш метр чуглу берген.
Русский: Слишком торопясь, он поскользнулся на жесткой траве, потерял равновесие и проехал несколько футов по склону, не разбирая дороги.
Тувинский: Ону солагай талаже аппаарындан корткаш (халбактанып үнүп ора, ында кашпал барын ол көрген чүве-дир), оол мырыңай чаа чытканы кырлаң бажынче үнүп келгеш, бо удаада оң талаже шиглей катап база куду бадып эгелээн.
Русский: Испугавшись, как бы его не занесло влево (он видел, когда лез наверх, что там пропасть), он вернулся на вершину, туда, где он только что лежал, и на­чал спуск снова, взяв на этот раз правее.
Тувинский: Херек элээн экижий берген-даа болза, ол бир метр хире черден ыңай чүве көрбейн турар болгаш, аажок оожум база оваарымчалыг бадып чыткан.
Русский: Дела пошли не­сколько лучше, хотя спускался он очень медленно и осто­рожно, так как видел не больше, чем на ярд.
Тувинский: Долгандыр биеэ хевээр шөгжең туман дүргектелип, кедергей ыржым тергиидеп турган.
Русский: Вокруг по-прежнему клубился туман, царила полнейшая тишина.
Тувинский: Аңаа дүвүренчии сүргей апарган, а сагыш-бодалында бир-ле үн соксаал чок дыка далаштырган: «Дүрген!
Русский: Ему стало не по себе, а какой-то голос непрестанно подгонял: «Быстрей!
Тувинский: Дүрген!
Русский: Быстрей!
Тувинский: Дүрген!» Ону ортулукка сагыштыы-биле каапкан-дыр деп бодал амыратпастай берген.
Русский: Быстрей!» Мысль, что его нарочно оста­вили на острове, никак не уходила.
Тувинский: Каспиан, Эдмунд болгаш Лүүсини Юстэс эки билир турган болза, ындыг бодал ооң бажынга кирбес-даа ийик.
Русский: Знай он получше Каспиана, Эдмунда и Люси, ему бы и в голову это не пришло.
Тувинский: Ынчалза-даа ол бодун олар дээрге анаа-ла кижи хевирлиг аңнар, дүржок хейлер база мелегейлер деп бүзүредип алган болгай.
Русский: Но ведь он убедил себя в том, что они – просто звери в че­ловеческом облике, хамы и дураки.
Тувинский: Ам-на! – деп, кажан көшке чылып баткаш, оргу черге чедип келгенде, Юстэс амыраш кылынган.
Русский: Наконец-то! – воскликнул Юстэс, когда, соскользнув по каменной осыпи, оказался на ровном месте.
Тувинский: А ол ыяштар кайыл?
Русский: Где же эти де­ревья?
Тувинский: Дуу ында карарып турар ол чүл?
Русский: Вон там что-то темное.
Тувинский: Туман чок-ла хире-дир…
Русский: Тумана вроде бы нет…
Тувинский: Шынап-ла, бичии болгаш-ла, чырып кел-ле чыткан.
Русский: Действительно, с каждой минутой становилось светлее.
Тувинский: Туман өрү көдүрлү берген.
Русский: Туман поднялся вверх.
Тувинский: Юстэс шуут-ла билбези черде турган.
Русский: Юстэс стоял в совершенно незнако­мом месте.
Тувинский: Далай моон көзүлбээн.
Русский: Моря отсюда видно не было.
Тувинский: 6 эге
Русский: Глава 6.
Тувинский: Юстэстиң ужуралдары
Русский: приключения Юстэса
Тувинский: Таптыг-ла ол үеде эрик кыдыынга арткан улус ажыл соонда хемге чунуп, чемненип база дыштанып алыр деп турган.
Русский: В это самое время оставшиеся на берегу умывались в ре­ке после работы, собираясь поесть и отдохнуть.
Тувинский: Үш тулган часпас адыгжы дагже үнгеш кээп четтигиптип, олча-омактыг – ийи чуңмалыг ээп кээп, оларның эъдин ам одагда быжырып турган.
Русский: Три самых метких стрелка успели подняться на гору и вернулись с до­бычей – двумя дикими козами, которые жарились теперь на костре.
Тувинский: Каспиан эрикче эки арагалыг доскаар эккелгеш, шупту улуска четчир кылдыр суг-биле холуурун дужааган.
Русский: Каспиан велел доставить на берег бочонок доброго вина и разбавить его водой, чтобы хватило на всех.
Тувинский: Ажыл аар, а дүштеки чем хөглүг болган, чүгле ийиги үлүг соонда Эдмунд:
Русский: Работа была тяжелой, обед – веселым, и только после второй пор­ции Эдмунд спросил:
Тувинский: А ол бак Юстэс кайыл? – деп айтырган.
Русский: А где этот собачий Юстэс?
Тувинский: Юстэс ол өйде билбези шынааны топтап көрүп турган.
Русский: Юстэс тем временем оглядывал незнакомую долину.
Тувинский: Шынаа чиңге боорда, улуг хооргал азы аажок улуг оңгар ышкаш, ханы болган.
Русский: Она была узкой и глубокой, словно большой овраг или огромный ров.
Тувинский: Ооң даштар-биле шыптынган, оът-сиген чегей үнген дүвүнде Юстэс, кааң чайын демир-орук чалын дургаар дег, хуюктуг кара черлерни көрүп каан.
Русский: На дне, усыпанном камнями и скудно поросшем тра­вой, Юстэс заметил черные пятна гари, какие бывают в су­хое лето вдоль железнодорожной насыпи.
Тувинский: Он беш метр хире черде шилдең суглуг хөл көзүлген.
Русский: Ярдах в пятнад­цати от него виднелось озерцо с прозрачной водой.
Тувинский: Мында оон ыңай чүү-даа чок болган – аң-мең-даа, куш-даа, доос-кара-даа.
Русский: Больше здесь не было ничего – ни зверя, ни птицы, ни жучка.
Тувинский: Хүн ажып бар чыткан, даглар баштары шынааже бак чүве оштап көрүп турган.
Русский: Солнце уже садилось, и вершины гор зловеще глядели в доли­ну.
Тувинский: Юстэс туманныгда кырлаңның өске талазындан дүжүп бадып келгенин дораан билип кагбайн канчаар, ынчалза-даа катап база өрү үнер дээш эргилип кээрге, ону коргуушкун хаара тудупкан.
Русский: Юстэс, конечно, сразу сообразил, что спустился в тумане не по той стороне хребта, но когда он повернулся, чтобы снова забраться наверх, его охватил ужас.
Тувинский: Чүгле аас-кежиктиг таварылга болуп, ол бээр бадар дың чаңгыс орукту – шиш даштар-биле хаажыланган кадыр кокпаны – тып алган болган.
Русский: Только по счаст­ливой случайности нашел он единственный путь сюда – кру­тую тропу, окаймленную острыми камнями.
Тувинский: Өске орук чок.
Русский: Другого пути не было.
Тувинский: «Өрү халбактанып үнер херек» деп бодап келгеш, Юстэс кортканындан анаа-ла харыксырап калган.
Русский: Представив себе, что надо лезть наверх, Юстэс просто сомлел от страха.
Тувинский: Ол оода-ла суксаанын хандырып аар-дыр деп шиитпирлээш, дедир ээпкен, ынчалза-даа шилдең хөлче чаңгыс базым безин кылып четтикпейн чыткаш, бир-ле шимээн дыңнап каан.
Русский: Он повернул назад, решив, по крайней мере, утолить жажду, но не успел он сделать и шага к прозрачному озер­цу, как услышал какой-то шум.
Тувинский: Шимээн оожум болза-даа, шынааның долу ыржымынга кулак уюк чаңгыланган.
Русский: Шум был негромок, но в мертвенной тишине долины прозвучал оглушительно.
Тувинский: Юстэс турган черинден шимчевейн барып, бажын оожум эргилдирип келген.
Русский: Юс­тэс застыл на месте и медленно повернул голову.
Тувинский: Солагай талада хаяның таваанда кара үңгүр көзүлген – куйже кирер чер-ле боор, а ооң кырында ийи чиңге кожаазыг ыш өрү шөйлүп турган.
Русский: Слева, у основания скалы, виднелась темная нора – дол­жно быть, вход в пещеру, а над ней поднимались вверх две тонкие струйки дыма.
Тувинский: Юстэс дыңнаарга, үңгүрнүң ханызында, куйдан бир-ле амытан союп үнүп орган-даа дег, үүрмек сай-даш төгүлген.
Русский: Юстэс услышал, как в глубине норы посыпались мелкие камешки, словно кто-то из пещеры вы­ползал.
Тувинский: Хай бооп, ылап-ла ындыг болган.
Русский: К несчастью, так оно и было.
Тувинский: Аажок улуг коргунчуг амытан дашкаар үнүп орган.
Русский: Огромное и страшное су­щество выбиралось наружу.
Тувинский: Юстэстиң орнунга Эдмунд, Лүүси азы сен, мээң номчукчум, турган болзуңза, ол чүл дээрзин дораан билип каар ийик сен, а Юстэс эки номнар номчувас болгаш, чырык черде ындыг амытан бар дээрзин билбес турган.
Русский: Окажись на месте Юстэса Эд­мунд, Люси или ты, мой читатель, вы сразу бы поняли, кто это, но Юстэс не читал хороших книг и потому не знал, что на свете водятся такие твари.
Тувинский: Амытан узун кара-куу хаайлыг, бүлүргей кызыл каракчыгаштарлыг, узун ээлгир мага-боттуг, тас кештиг – дүк-даа, чүг-даа чок болгаш күштүг дыргактарлыг болган.
Русский: У существа была длинная свинцово-серая морда, тусклые красные глазки, длинное гибкое тело, голая кожа – ни шерсти, ни перьев, и жестокие когти.